EPISOD 6
RUMAH TUMPANGAN HAIYAN
Xiaoyu'er, mana kasut saya?
Bukankah awak sedang tidur?
Awak berpura-purakah selama ini?
Jawab saya dulu. Mana kasut saya?
Kasut buruk awak?
Ia dah rosak, jadi saya buang.
Apa? Awak buang?
Pengemis tengok pun akan rasa kasut awak itu jijik.
Tak perlu terharu.
Lihat.
Saya belikan awak kasut baru.
Sepuluh kali ganda lebih cantik.
- Apa pendapat awak? - Beritahu saya mana awak buang.
Cepat bawa saya.
Bodoh. Awak tahu apa yang saya sembunyikan dalam kasut itu?
- Apa? - Benda itu!
Banyak kali saya hampir mati sebab itu.
Tapi awak dah buang pula.
Saya ingat benda itu dah tiada pada awak?
Saya tipu awak.
Kenapa awak tipu saya?
Habislah kita sekarang.
Saya main buang saja.
Saya tak ingat tempatnya.
Habislah saya.
Habislah saya kali ini.
Baiklah.
Bukankah ia cuma sekeping kertas? Kenapa nak risau?
Jangan terlalu gelisah.
Nanti awak jatuh sakit lagi.
Tunggu sebentar.
Macam mana awak tahu ia kertas?
Betulkah sekeping kertas?
Saya keluarkannya dari kasut itu.
Tapi kertas itu dah renyuk.
Lagipun...
Ia berbau busuk.
Baunya macam ikan masin.
Tak guna!
Awak sengaja, bukan?
Awak sengaja takutkan saya.
Awak yang tipu saya dulu.
Saya dah agak yang awak sembunyikannya di dalam kasut.
Hebat sangat helah awak.
Awak memang bijak.
Awak yang bijak.
Saya tak boleh berahsia.
Tahu tak awak buat saya terperanjat sampai rasa nak mati?
Bukankah saya masih ada peta itu?
Awak tak risau?
Sekarang awak ada peta itu,
kenapa saya nak risau pula?
Awak tak risau kalau
saya tak pulangkan kepada awak?
Tak.
- Baiklah, saya tak nak pulangkannya. - Baiklah, awak ambillah.
Tapi bukankah awak sanggup mati untuk peta itu sebelum ini?
Sebab awak lain.
Apabila seorang gadis senyum manja,
maksudnya mereka akan melekat dengan kita.
Kalau saya diganggu oleh cinta,
macam mana nak sara diri dalam dunia pahlawan?
Jangan bimbang, Kubis.
Orang lain mungkin akan tertipu dengan helah itu, tapi bukan saya.
Sebaik dia pulih, kita terus lari.
Hei.
Kita dah lari sepanjang hari kerana gadis itu.
Saya penat dan lapar.
Apa kata kita pergi makan dan minum dulu?
Tak boleh.
Jika Pari-pari Kecil tangkap kita di sini, dia akan bunuh kita.
Pari-pari Kecil?
Tuan-tuan, kamu nak makan atau tinggal di sini malam ini?
Tuan, awak ada berapa bilik?
Tunjukkan. Saya nak periksa setiap bilik.
Ayuh, silakan.
Kubis, awak terlalu mudah untuk dikesan.
Kalau Pari-pari Kecil tiba di sini, dia pasti kenal awak.
Kenapa?
Ada sekumpulan lelaki datang.
Mereka sedang periksa setiap bilik.
Awak rasa siapa hantar mereka?
Pari-pari Kecil?
Kamu dah jumpa dia?
Belum lagi.
Kami masih mencari.
Cari dengan teliti.
Kalau kamu tak tangkap si bodoh itu,
kepala kamu semua akan dipenggal.
- Baik! - Baik!
Pergi.
Kita nak ke mana?
- Kita lari melalui tingkap. - Tak boleh.
Kalau kita lari melalui tingkap, mereka akan tahu kita ada di sini.
Melihatkan qinggong Pari-pari Kecil, kita takkan dapat lari.
Habis nak buat apa?
Saya ada idea.
Lekas keluar dari sini.
Ada apa, nak?
Pak cik rasa isteri pak cik tersalah makan.
Tiba-tiba saja dia jatuh sakit.
Jika dia tidak segera berjumpa tabib,
pak cik takut dia akan mati.
RUMAH TUMPANGAN HAIYAN
Perlahan-lahan.
RUMAH TUMPANGAN HAIYAN
Mari.
Boleh tak awak cepat sedikit?
Kita tak boleh terlalu pantas.
Gadis itu
sudah curiga.
Pasti dia dapat mengejar kita.
Tahukah awak kepala awak akan putus jika dia tetak betul-betul tadi?
Saya tahu dia cuma ingin menguji.
Jika benar dia mahu membunuh,
mengapa dia guna pedang orang lain?
Saya ingin tahu.
Awak tak rasa takut?
Saya akan berterus terang.
Sebenarnya, saya sangat takut.
Di dunia ini,
orang gila dan bodoh saja yang tak takut apa-apa.
Awak kelihatan seperti lelaki tua gila sekarang.
Lelaki tua gila?
Baguslah. Lelaki tua gila sepadan dengan perempuan tua gila.
Xiaoyu'er.
Dah tukar pakaian?
Awak belum beritahu lagi nama keluarga awak.
Jiang. Nama sebenar saya Jiang Xiaoyu.
Baik, Tuan Jiang. Lepas ini kita ke mana?
Awak boleh ke mana saja.
Tapi awak belum sembuh.
Awak boleh ke mana?
Saya rasa begitu aneh.
Tadi, saya rasa seram sejuk,
tetapi sekarang saya lebih sihat.
Saya sudah bertenaga. Lihat.
Awak sudah sembuh?
Baik.
Saya perlu beredar.
Apa?
Saya jaga awak kerana awak sakit.
Awak sudah sihat,
pastilah kita akan berpisah.
Awak maksudkannya?
Sudah tentu.
Awak beri peta harta karun itu dan saya selamatkan awak.
Semuanya sudah langsai.
Kita tak berhutang lagi.
Awak tak berperasaankah?
Atau awak sudah kehilangannya?
Ya, benar.
Saya tidak ada perasaan...
Syabas.
Semua hutang saya dah langsai.
Hidup saya akan hancur
jika saya dikongkong wanita.
Awak bukan manusia.
Jumpa lagi.
Manusia atau bukan,
saya bukannya bodoh
dan terpedaya dengan air mata wanita.
Benar.
Awak bukan bodoh.
Awak amat bijak.
Tapi sayangnya, awak terlalu bijak.
Bagaimana awak boleh kejar begitu cepat?
Tentu awak sudah tahu helah saya.
Apabila saya menyerang awak tadi,
si buta pun pasti mendengar deruan angin.
Jika benar awak orang tua,
sudah tentu awak ketakutan dan jatuh ke tanah.
Tetapi awak terus berjalan seolah-olah tiada apa-apa.
Awak memang bijak.
Lebih daripada jangkaan saya.
Awak baru sedar? Sudah terlambat.
Tapi jangan angkuh.
Saya tetap berjaya memperdayakan awak.
Jika bukan kerana beban ini,
sudah lama saya pergi dari sini.
Awak rasa awak boleh kejar?
Oleh kerana awak bijak,
pasti awak sudah lari dan ada rancangan lain sekarang.
Jika tidak,
sia-sialah otak awak itu.
Biar saya cencang saja.
Mengapa saya perlu lari?
Awak fikir saya tak boleh tewaskan awak?
Saya cuma malas mahu bertarung.
Lagipun, lelaki sejati tidak bertarung dengan wanita.
Jiang Xiaoyu!
Tunggu!
Mengapa?
Awak tak tahan sakit?
- Mari berbicara. - Bicara?
Berbicaralah dengan cemeti saya.
Awak telah diracun.
- Awak tipu lagi? - Nanti.
Awak akan mati!
Xiaoyu'er!
Xiaoyu'er.
Awak tak apa-apa?
Saya tak apa-apa.
Dia tak boleh bunuh saya.
Selagi dia tak bunuh saya,
saya masih boleh menewaskannya.
Sudah.
Xiaoyu'er.
Tunggu!
Mereka telah lakukan banyak kejahatan, Mao Maochong,
Mao Gongji dan Mao Xingxing.
Awak bunuh Mao Bersaudara?
Ya.
Jadi?
Awak bunuh Mao Bersaudara dari Gunung Emei.
Mereka penyangak handal.
Awak antara orang terkenal dalam dunia pahlawan.
Awak bertarung dengan saya.
Awak guna senjata,
tapi saya tidak.
Jika orang lain tahu,
tidakkah maruah awak akan tercalar?
Jangan dicurah minyak ke atas api.
Jika awak mahu hidup, pergi.
Biar saya uruskan dia.
Hei, tak boleh.
Awak belum sembuh.
Jika perempuan ini mengamuk, awak pasti akan kecundang.
Ini antara saya dan dia.
Awak tak boleh masuk campur.
Ayuh.
Xiaoyu'er!
Merayulah kepada dia.
Dia terlalu pantas.
Awak tak setanding dengan dia.
Kerana terlalu pantaslah
serangannya tidak bertenaga.
Tie Xinlan, awak tunggu saja.
Perempuan ini...
- Dia tak boleh bunuh saya. - Xiaoyu'er.
Xiaoyu'er.
Xiaoyu'er!
Xiaoyu'er. Zhang Jing.
Jiang Xiaoyu, jangan bersembunyi dalam sungai!
Mengapa?
Tak boleh bergerak?
Xiaoyu'er, bagaimana...
Saya dah cakap.
Dia tak boleh bunuh saya.
Saya membesar dengan ubat.
Orang lain minum susu, saya minum ubat.
Bukan dia saja.
Orang yang sepuluh kali lebih kuat pun
- tak dapat membunuh saya. - Tadi, awak...
Saya dah perdayakan dia.
Supaya dia memandang rendah kepada saya dan leka.
Saya sengaja sakitkan hatinya.
Jika dia naik angin,
saya akan ketawa saja.
Saya lega awak tak apa-apa.
Sudah tentulah.
Badan saya kuat.
Apabila tangan halusnya memukul saya,
rasanya seperti...
digeletek.
Mari.
Mengapa awak ketawa?
Saya ketawa kerana awak musuh Zhang Jing.
Nasibnya malang bertembung dengan saya.
Saya tak menyangka awak begitu kejam dan berani
apabila bertarung.
Saya mungkin penyangak, tapi saya bukan pengecut.
Saya takkan merayu.
Boleh tahan.
Walaupun jahat, awak tetap lelaki sejati.
Ayam panggang dah siap.
- Nah. - Terima kasih.
Xiaoyu'er, awak tahu kenapa
Zhang Jing mahukan peta harta karun itu?
Orang buat apa saja untuk kaya.
Tidak.
Walaupun Zhang Jing kasar, dia tak jahat.
Dia mahu peta harta karun itu
kerana mengagumi pemilik harta itu
dan mahu lihat sendiri.
Awak ingin tahu siapa pemilik harta itu?
Siapa?
Yan Nantian.
- Yan Nantian? - Awak pernah dengar nama itu?
Mungkin.
Tapi saya sudah tak ingat.
Jika awak pernah dengar namanya, jangan sesekali lupa.
Dulu, dia pemain pedang paling terkenal dalam dunia pahlawan.
Tiada pahlawan dapat menandingi kemahirannya bermain pedang.
Dia juga perwira paling agung dalam dunia pahlawan.
Sayangnya, saya lambat lahir dan tak dapat bertemunya.
Awak mahu saya bantu mencarinya?
Jangan harap.
Tiada siapa dapat mencarinya.
Yan Nantian hilang dari dunia pahlawan selama 18 tahun.
Mungkin sudah mati.
Harta Tuan Yan tidak boleh jatuh ke tangan orang lain.
Kata orang,
peta harta karun ini ditinggalkan oleh Yan Nantian.
Selain daripada harta yang sukar ditemui,
ada buku panduan bermain pedang.
Semuanya tersorok di tempat rahsia.
Tanpa peta ini, ia tak akan ditemui.
Saya tak begitu tertarik dengan harta,
tetapi buku panduan itu menarik.
Sesiapa yang mendapat buku itu akan menjadi orang terkuat di dunia.
Patutlah ramai yang mencarinya.
Sekarang peta itu milik awak.
Awak mesti lebih berhati-hati.
Nasib baik peta itu di tangan saya.
Jika jatuh ke tangan penyangak,
pasti Tuan Pasu Ubat akan kecewa.
Siapa Tuan Pasu Ubat?
Rahsia.
Dunia ini luas.
Ada tempat menarik di sekitar sini?
Gunung Emei cantik tak?
Saya dengar di situ ramai orang handal, makanan enak dan sebagainya.
Apa kata kita ke sana?
Dengan kepantasan Kubis,
kita akan tiba sepantas kilat.
Jadi awak sudi mengembara dalam dunia pahlawan bersama saya?
Awak tak takut saya mengganggu?
Hei!
Jiang Xiaoyu, berhenti!
Tuan berasal dari mana?
Dia dari utara.
- Itu bukan urusan awak. - Boleh saya bertanya nama tuan?
Biadab!
Awak tidak berhak bertanya nama tuan muda saya.
Saya rasa kamu berdua pembantunya,
tetapi kamu gagah.
Pasti ini Tuan Hua Wuque dari Istana Yihua di Lembah Xiuyu.
Betul telahan saya.
Ada yang tak kena dengan dia.
Izinkan saya menangkapnya.
Dia nampak tak berbahaya.
Untuk apa dia ditangkap?
Jika dia tahu di mana tuan berada, mungkin berbahaya.
Kita cuma perlu lebih berhati-hati.
Ayuh.
PEKAN TIANHONG
PUAK TIANHONG
Bolehkah hamba tahu jika tuan ialah tuan muda Istana Yihua,
Tuan Hua Wuque?
Benar.
Tuan, tuan telah tiba di Pekan Tianhong.
Saya, Feng Qianli, ketua Puak Tianhong, terlewat menyambut tuan.
Maafkan saya.
Sila bangun.
Terima kasih, tuan.
Ini sudah memadai.
Tuan, mungkin tuan tidak tahu,
tetapi semasa saya menjadi pahlawan 20 tahun lalu,
saya telah mendapat bantuan daripada tuan-tuan di Istana Yihua.
Kerana itulah saya mencipta nama
dan menjadi terkenal di Guanzhong.
Saya juga mengambil alih jawatan ketua Puak Tianhong.
Bagi saya,
Puak Tianhong ditakluk oleh Istana Yihua.
Selama ini,
saya tak berpeluang melawat tuan-tuan dari Istana Yihua di Lembah Xiuyu.
Saya sangat bertuah dapat bertemu tuan hari ini.
Sudilah kiranya
tuan menginap di Pekan Tianhong
supaya saya dapat membalas budi.
Terima kasih atas tawaran tuan.
Namun, kami ada urusan lain.
Buat susah-susah saja.
Tuan, urusan apakah yang penting itu?
Puak Tianhong dikenali oleh puak lain.
Kami sedia memberi khidmat.
Saya mesti lakukannya sendiri.
Tidak perlu.
Tuan...
Silakan.
Minumlah dulu bersama Puak Tianhong.
Ini urusan penting.
Tak boleh ditangguh.
Saya pergi dulu.
Tak sangka orang Istana Yihua begitu angkuh.
Diam!
Tuan Hua sudi turun dari kuda dan berbual dengan saya.
Itu tanda dia hormat Puak Tianhong.
Jika awak buat lagi,
- saya kerat lidah awak. - Baik.
Ayah, biar saya cuba.
Tuan.
Tuan, tunggu sebentar.
Saya Feng Baiyu. Bapa saya ialah ketua Puak Tianhong.
Helo, Cik Feng.
Tuan tidak sudi menjadi tetamu kami.
Adakah tuan takut kami merancang sesuatu?
Apa yang awak merepek?
Orang yang berani menentang Istana Yihua akan mati.
- Kami benar-benar ada urusan. - Tuan.
Tolong jangan berbohong kepada kami.
Tahukah tuan?
Sejak bapa saya tahu tuan akan ke Guanzhong,
dia begitu gembira sehingga tak tidur beberapa hari.
Dia menghantar semua pengikutnya bertanya tentang tuan
kerana mahu menjemput tuan sebagai tetamu kami.
Bapa saya memberitahu pengikutnya,
jika mereka terjumpa orang-orang Istana Yihua,
mereka mesti melayan orang-orang itu.
Sesiapa yang melawan Istana Yihua
akan menjadi musuh kami.
Dia sanggup berkorban untuk berkhidmat.
Tetapi tuan hanya lalu di Pekan Tianhong,
malah tidak sudi untuk makan bersama kami.
Bapa saya sangat sedih.
Tuan, jangan dengar pujukannya.
Hati-hati dengan penipuan.
"Hati-hati dengan penipuan"?
Tuan telah diperdayakan oleh orang?
Ada orang cuba mengapa-apakan tuan?
Siapa yang begitu berani? Mereka tidak takut mati?
Cakaplah siapa mereka.
Bapa saya akan arahkan dia dibunuh.
Tidak.
He Lu, He Shuang.
Daripada kata-katanya,
Tuan Feng ikhlas menjemput kita.
Jadi tuan terima?
PUAK TIANHONG
Silakan, tuan.
Tuan Feng, terima kasih atas layanan tuan.
Kami amat berbesar hati kerana tuan sudi singgah ke sini.
Kami sangat berterima kasih.
Entah bagaimana kami nak membalasnya.
Tuan Feng, tidak perlu begitu.
Walaupun begitu,
alang-alang tuan di sini,
sudah tentulah kami perlu menunjukkan keikhlasan kami.
Sebenarnya, Puak Tianhong tidak berharta.
Hanya ada sebilah pedang pusaka.
Ia masih boleh dianggap pedang legenda.
Saya ingin menyerahkannya kepada tuan.
Sudilah kiranya tuan menerimanya.
Jika itu pedang pusaka, takkanlah saya akan menerimanya?
Tuan tidak sudi menerima hadiah daripada kami?
Tidak, tuan.
Saya bukan ingin menunjuk.
Di dunia ini,
hanya tuan yang layak menerima pedang ini.
Rugi sekiranya harta itu
jatuh ke tangan orang gasar seperti kami.
Baiyu, ambil pedang itu.
Beri kepada Tuan Hua bagi pihak ayah.
Ayah.
Ia harta yang amat bernilai.
Ya, ayah tahu.
Jika tidak bernilai,
layakkah diberi kepada tuan muda Istana Yihua?
Pergilah.
Adakah ayah perlu ambil sendiri?
Tidak.
Tuan, lihat.
Mana...
Di mana pedang saya?
- Di mana pedang saya? - Siapa yang berani mencurinya?
- Benar. Siapa? - Tuan, pedang itu tergantung tinggi.
Tanpa arahan tuan,
siapa yang berani mengambilnya?
Pedang Duyou.
Di mana Pedang Duyou saya?
Siapa curi Pedang Duyou itu?
Pedang Duyou?
Tuan, namanya Pedang Duyou?
Tuan.
Tuan pernah dengar tentang pedang saya?
Pedang itu sepanjang dua kaki tujuh inci
dengan hulu jasper dan terukir perkataan "Duyou"?
Benar, tuan.
Saya nampak beberapa hari lalu.
Saya bertarung dengan penggunanya.
Tuan, khabarkan kepada saya.
Siapa yang mencurinya?
Namanya
Qin Ziling.
Qin Ziling?
Qin Ziling!
Mengapa?
Tuan kenal dia?
Tuan, seperti yang tuan tahu,
di Guanzhong, selain Puak Tianhong,
ada Puak Quanshan.
Qin Ziling
ialah ketua Dewan Qingyuan milik Puak Quanshan.
Bukannya mengamalkan seni pahlawan,
malah Puak Quanshan menubuhkan Dewan Qingyuan senyap-senyap.
Mereka sering menentang kami.
Tuan, tunggu.
Saya akan bunuh Qin Ziling dan musnahkan Dewan Qingyuan.
Saya akan ambil dan serahkan kepada tuan.
- Ayah. - Tunggu.
Qin Ziling agak handal.
Dan dia licik orangnya.
Izinkan saya pergi bersama.
Tidak, tuan.
Saya tidak mahu menyusahkan tuan.
Jika tak dapat menewaskan Qin Ziling,
saya tak layak mengetuai puak ini.
Tuan, tunggu.
Baiyu.
Layan Tuan Hua. Ayah akan kembali.
Ayah.
Ayuh.
DEWAN QINGYUAN
Tuan, kita nak takutkan mereka atau nak serang?
Takutkan mereka?
Itu dulu.
Hari ini...
Hari ini, kita bunuh mereka semua.
Awak tahu mengapa saya datang?
Kerana pedang di tangan awak.
Berani awak curi pedang itu daripada saya?
Feng Qianli.
Saya akan guna Pedang Duyou milik awak
untuk menuntut bela kematian pengikut saya.
Awak fikir saya tak boleh apa-apakan awak
kerana pedang itu di tangan awak?
Sini!
Bawa bilah saya!
Pergi ke Gunung Quan dan beritahu bapa saya.
Pencuri, awak perlu diajar.
Baiyu, ke tepi!
Ayah, lihat. Saya akan bunuh dia.
Baiyu!
- Lepaskan Baiyu! - Orang tua!
Jika awak berani mara lagi, saya akan kerat lehernya.
"Berani"?
Ayah.
Baiyu, kamu tak apa-apa?
Siapa suruh kamu datang? Kamu mengganggu saja.
Jika tidak, ayah sudah memenggal lehernya.
Qin Ziling.
Kita bertemu lagi.
Feng Qianli hantar awak ke sini?
Awak dan dia sama saja.
Apa maksud awak?
Jika bertemu Puak Tianhong, pasti sukar berbuat kebaikan.
Feng Qianli pembuli Guanzhong
dan awak dari Istana Yihua, membunuh orang tak bersalah.
Jika begitu,
awak seorang pencuri atau budiman?
Saya lebih budiman berbanding awak.
Tempoh hari, awak menggunakan helah.
Saya faham apa sebabnya.
Tetapi awak mencuri harta mereka.
Itu tidak boleh diterima.
Saya sudah terlibat, maka saya akan menuntut keadilan.
Bagaimana caranya?
Ikut saya dan pulangkan pedang itu kepada pemiliknya.
Terima hukuman Tuan Feng.
Tidak!
Cik Feng.
Saya telah menangkap pencuri ini.
Tetapi awak pula membantunya?
Dia bukan pencuri.
Saya beri pedang itu kepadanya.
- Awak beri kepada dia? - Benar.
Saya yang beri.
Tolong lepaskan Qin Ziling.
Baiyu, apa yang awak lakukan?
Qin Ziling.
Dah jadi begini pun awak masih degil.
Merayulah agar Tuan Hua melepaskan awak.
Tuan Hua seorang pemaaf. Dia tidak akan berdendam.
Tapi saya berdendam.
Merayu kepada pembunuh kejam?
- Tidak. - Qin Ziling.
Awak mahu mati?
Kamu berdua...
Sebenarnya,
saya dan Qin Ziling
sudah lama bercinta.
Saya beri dia Pedang Duyou sebagai tanda cinta.
Tolong lepaskan dia.
Tuan.
Saya akan simpan rahsia itu.
Terima kasih, tuan.
Apa yang kamu berdua akan buat?
Kami juga tak pasti.
Tuan orang berpengalaman. Bantulah kami.
Saya tinggal di Istana Yihua.
Saya tak pernah meninggalkan Xiuyu.
Saya bukan...
orang berpengalaman.
Saya ingin bertanya.
Awak sanggup khianati Puak Tianhong demi dia?
Tidak.
Saya satu-satunya anak ayah.
Dia amat menyayangi saya.
Saya tidak akan mengkhianatinya.
Qin Ziling sanggup tinggalkan Puak Quanshan demi awak?
Tidak.
Jika begitu,
saya fikir kamu berdua patut...
Tuan fikir kami patut lari?
Sebenarnya,
itu juga satu-satunya cara
yang kami fikirkan.
Kami sudah bersetuju.
Tiga hari lagi, kami akan melarikan diri.
Kami akan rahsiakan identiti kami dan pergi mengembara.
Kami tak akan berpisah.
Jika sudah bersetuju, mengapa tidak lari sekarang saja?
Kerana...
Kami mengenangkan ibu bapa kami.
Kami perlu taat kepada ibu bapa.
Jadi kami bersetuju
untuk bersama ibu bapa kami selama tiga hari.
Baiyu.
Tuan.
- Baiyu. - Ayah.
Mengapa?
Saya cuma fikir
kita memalukan diri sendiri di depan Tuan Hua.
Sebab itu saya menangis.
Tuan.
Mengapa tidak berehat di Kediaman Tianhong
dan pergi ke sini?
Saya ingin melihat.
Saya ternampak Cik Feng bertarung dengan Qin Ziling.
Cik Feng hampir menang,
tetapi pedangnya hancur
kerana ketajaman Pedang Duyou.
Nasib baik Tuan Hua membantu.
Jika tidak, saya sudah dibunuh oleh Qin Ziling.
Oh, Tuhan.
Terima kasih kerana selamatkan anak saya.
Qin Ziling sangat handal. Saya gagal menangkapnya.
Oh, ya, Tuan Feng.
Saya mahu menginap di sini tiga hari.
Saya harap tidak menyusahkan.
Tidak sama sekali. Saya berbesar hati.
Ayah, ayah cari saya?
Masuklah. Duduk.
Baiyu.
Berterus teranglah.
Bagaimana hubungan kamu dengan Tuan Hua?
Kami tak ada apa-apa.
Jangan pura-pura.
Ayah lebih lama makan garam.
Ayah tahu ada sesuatu antara kamu dan dia.
Amboi.
Hebat anak ayah.
- Tuan Hua pun tertawan. - Ayah! Jangan buat andaian sendiri.
Andaian apa?
Cuba kamu fikir. Ayah jemput dia ke Puak Tianhong.
Dia menolak.
Sekarang, dia sendiri mahu tinggal di sini tiga hari.
Pasti disebabkan kamu.
Ini perkara baik.
Kamu sepatutnya gembira.
Baiyu.
Mahukah ayah pinangkan Tuan Hua untuk kamu?
Ayah. Jangan sesekali buat begitu!
Apa yang hendak dimalukan?
Ayah.
Saya tak mahu kahwin dengan Hua Wuque.
Baiyu.
Kamu berkenan dengan seseorang?
Tidak.
Jadi Tuan Hua tak secocok dengan kamu?
Dari segi kemahiran, sikapnya, rupa paras, kedudukan keluarga dan...
Bukan itu.
Masalahnya, dia berdarjat tinggi.
Baiyu.
Ayah meminati seni pahlawan sejak kecil.
Sayang sekali.
Ayah tak berbakat.
Sudah tua begini pun, ayah tiada pencapaian besar.
Ayah tiada anak lelaki.
Kamulah satu-satunya anak ayah.
Jika kamu mengahwini Tuan Hua,
pada masa depan, kamu akan jadi tuan Istana Yihua.
Dan hidup ayah
tidak akan sia-sia.
Sejak kecil, kamu anak yang taat.
Kamu bersikap wajar.
Dengarlah cakap ayah.
Kedua-dua pembantunya dah pergi.
Ini masa yang sesuai.
Cepat pergi.
Aduhai. Kenapa masih berdiri di sini?
Perasaan suka antara lelaki dan perempuan itu perkara biasa.
Tak perlu malu.
Semua ini untuk kebaikan kamu juga.
Saya suruh awak rehat, bukan?
Kenapa datang balik?
Saya dah kenyang.
Apa yang awak bawa?
Sup teratai.
Cik Feng rupanya.
Maafkan saya.
Saya ingatkan He Shuang datang.
Terima kasih kerana sediakan semua ini.
Tapi saya kenyang.
Tak boleh makan lagi.
Saya buat...
sup ini sendiri.
Apa cik buat ini, Cik Feng?
Tuan Hua.
Sebenarnya,
ayah yang paksa saya sediakan sup ini untuk tuan.
Selamat pagi, Tuan Hua.
Selamat pagi, Mahaguru Feng.
Kenapa tuan begitu sopan dengan saya?
Sekarang kita patut panggil gelaran lain, bukan?
Lain?
Saya tak faham.
Semenjak anak saya pujuk tuan untuk tinggal di sini,
saya dapat rasakan
yang tuan sukakan dia.
Saya merancang untuk siapkan hadiah pertunangan secepat mungkin.
Saya perlu melawat Istana Yihua di Lembah Xiuyu
untuk mencadangkan perkahwinan kepada tuan Istana Yihua.
Perkahwinan?
Mahaguru Feng pasti dah salah faham.
Terjemahan sari kata oleh Nur Az-Zahra